Richard Kingson

**Richard Kingson** (du'am yʋʋm- 13 June 1978) anɛ Ghana bɔɔl nwɛ'ɛd kʋdʋg onɛ da an gɔɔlkipa. O anɛ gɔɔlkipa kɔch tis Ghana national football team la nanna O Turkish yʋ'ʋr anɛ Faruk Gürsoy ka saŋa sieba o saam yʋ'ʋr mɛn an Kingston, dinɛ an yʋ'ʋkanj ka o nɔki kpɛn'ɛs UEFA ni ka mɛn an o bier Laryea Kingston nya'aŋ yʋ'ʋr. Yʋra la kɔn'ɔb-kɔn'ɔb anɛ o gbana da pʋ tɛŋin bɛɛ. Hali o mɛŋ teŋ Ghana ni, o da pʋ nɔk 't' la pɛ'ɛsi o yʋ'ʋr la nii.

Onɛ da basi o mɛŋ teŋin la, o nwɛ' tis klabnam bɛdigʋ bɛ Turkey, Hammarby dinɛ bɛ Sweden la, ka England ni o nwɛ' tis Birmingham City, Wigan Athletic nɛ Blackpool, bani da bas o suor bɛ 2010–11 yʋʋm la ni.

Kingson da an vice-captain tis Ghana national football team la.

## O klab nwɛ'ɛb

### Turkey
Kingson da basi o mɛŋ teŋ Accra yʋʋm 1996 la ni ye nwɛ'  Turkey, dinɛ ka o bɛ tis klabnam ayuobʋ, ka yʋ'ʋn da lieb teŋin la nid, ka di'e Turkish yʋ'ʋr, Faruk Gürsoy, dinɛ yi Faruk Süren nɛ Ergun Gürsoy. O yiiga kilab Turkey ni anɛ Galatasaray S.K., dinɛ ka o tiki bɛ  December 1996 ka pʋ nwɛ' nwɛ'ɛb baa yinne. 2004–05 yʋʋm la o nwɛ' tis Galatasaray ya'as, ba gad o bɔɔl nwɛ'ɛb wʋʋ nwadisa ayuobʋ bani da kpansi o gɔs ye o nuud tiima ka o nuud la.

### Birmingham CityEdit
Onɛ da bɛ lɔɔn wʋʋ nwadis atan' bɛ Swedish kilab Hammarby IF, o yis o pʋtɛn'ɛr yi Europe kilabnam, pɛ'ɛs nɛ Aalborg, Maccabi Tel Aviv nɛ Birmingham City, ka da yuolim pɛ'ɛs. 28 August 2007 nii, Kingson  da nwɛ' o nwɛ'ɛb tita'ar tis Birmingham bɛ League Cup nɔɔr atan' nɛ Hereford United. O nwɛ'nɛ yinne bɛ  Premier League ni, 2–0 ya'an nɛ Portsmouth bɛ onɛ an manager Eric Black's . Nwɛ'ɛb yʋʋm la naarinɛ, onɛ pɛ'ɛsi sʋ'e David Sullivan sabis kilab la nɛ ba nya'aŋ lɛb kani ka ba Steve Bruce da siak ka tik, Kingson dinɛ sa'am paalʋ saalim. Kingson sʋʋr da sa'am ya nɛ Sullivan's itʋŋ la, ka yɛt ye "daʋ kʋdʋg kaŋa nɛ o bɛllim la nar ka o pian'a nɛ ya'am. O nar ye o an daʋ kani mɔr tɔn'ɔg onɛ pɛ'ɛsi an bʋndaan ka bʋnbaanlʋg la ya'a nyɛ ka mɛn nɔk". Nwɛ'ɛd la kɔntirak, dinɛ nam kpɛlim yʋʋm yinne la, da kpiis ya ka di yitnɛ ba nɔɔr gbin gba'ar bɛ yʋʋm 2007–08 la ni.

## O tʋʋm dunia wʋsa ni
Kingson da anɛ yiiga gɔɔlgʋr bɛ Ghana national team la ni, ka ba da buol o  yʋʋm 2006 FIFA World Cup la ni, 2008 Africa Cup of Nations nɛ 2010 FIFA World Cup.

2006 World Cup saŋa laa, Ghana FA yɛl ye o yʋ'ʋr la nar ye di an Kingston; amaa nwɛ'ɛd la fuug la ni, o mɛŋ siak ya ye di anɛ di sɔbiri la. 

Ba da gaŋ o ye o an All-Star Gɔɔlgʋr yʋʋm 2008 African Cup of Nations Tournament bɛ Ghana la. 

## O mɛŋ bɛllim yɛla
Kingson anɛ ba'abiig tis Laryea Kingston, onɛ mɛn da an Ghana national team la nid. O pɛ'ɛsnɛ Turkey teŋ la yʋ'ʋs ka o Turkish yʋ'ʋr an Faruk Gürsoy. Kingson pʋ'a anɛ Adelaide Tawiah. Malima la da maali Ghana kpɛ'. Kingson bɔɔl nwɛ'ɛb taaba wʋʋ Asamoah Gyan nɛ John Paintsil da bɛ pʋ'a diir malima la ni. 

2012 yʋʋm la ni pian'a  bibis da du'oenɛ Kingson pʋ'a la ka T.B Joshua onɛ yit Nigeria la da ka o pʋ'ʋsʋm yʋ'ʋr an Synagogue Church of All Nations Church ka pʋ'ʋsʋm saŋa ka kikiris pian'a yi pʋ'a la sa'ana ye ba sa'amnɛ Kingson nwɛ'ɛb ka kɛ' ka o pʋ du'ad ya'asɛ. Kingson da kpɛn' o pʋ'a la zug yɛt ye di ka' pʋ'a la pian'ada amaa di anɛ siigi pian'a dɔlis pʋ'a la ni. 

## O nwɛ'ɛb la sitatitis

### International gɔɔlnam

**Galatasaray S.K**.
* Süper Lig: 1996–97, 1997–98
* Turkish Cup: 2004–05

**Ghana**

* Africa Cup of Nations runner-up: 2010; third place: 2008.

**Individual**

* Africa Cup of Nations Team of the Tournament: 2008, 2010  

## Gbanvɛɛnsa